section_heading: Peti element
paragraph_text: Pivovara je 2014. uvela novu brand liniju Peti element (5th Element), pod kojom se trenutačno prodaje 10 različitih vrsta craft piva. Istaknuti se mogu Whey Beer (proteinsko pivo) i Green power - prvo pivo s dodatkom industrijske konoplje u Hrvatskoj. Pivo Peti element nastalo je u radionici najpoznatijeg domaćeg majstora pivara Kreše Marića. To je linija piva iza koje stoji filozofija o petom elementu – u osnovi svakog piva samo su četiri sastojka: voda, slad, kvasac i aromatični hmelj. Njihovi su simboli redom: voda, zemlja, zrak i vatra, a vječno traženje harmonije i sklada u beskraju mogućnosti koje pružaju elementi (očituje se u velikom broju vrsti piva koji svakodnevno raste) zove se – ljubav. Ljubav majstora pivara je peti element.